ዛሬ የምታዩዋቸው እስር ቤቶች ፣ ማሰቃያ ጣቢያዎች ፣ ወህኒ ዘበኞች ፣ በየጎዳናው ላይ የንፁሀንን ደም የሚያፈሱት አረመኔዎች ትናንት በትግራይ በረሀዎች በሰው ዘር ላይ ተመሳሳይ ሰቆቃ ሲፈፅሙ የቆዩ ወያኔዎች ናቸው። ዘረፋን በሚመለከት ልብ ልንለው የሚገባን ቢኖር እነኘህ ሰዎች ጫካ በነበሩ ጊዜ እጃቸው የወደቀን የመንግስት ንብረት ፣ የሆስፒታል አልጋ ወይንም የልማት ተቋም ፣ ባንክ ፣ ተሽከርካሪ… ያገኙትን ሁሉ እየዘረፉ ለድርጅታቸው ሀብት ማከማቻ በማድረግ በቂ ልምድ ያካበቱ ናቸው። ያኔ ሆነ ዛሬ እነኝህ ሀይሎች ታማኝነታቸውም ሆነ አገልግሎታቸው ለዚያው ተኮትኩተው ላደጉበት የህወሃት ሰነድ ነው። ሰነዱ እንዲከበር የሚታገሉለትን ያህል እሱም ለነሱ በቂ የደህንነት ሽፋን በመሆን ያገለግላቸዋል። ቢገድሉ እንዳይጠየቁ ፣ ቢዘርፉ ስማቸው እንዳይነሳ ፣ ቢዋሹ እንዳይጋለጡ ፣ ሰቆቃ ቢፈፅሙ ተገቢ ሽፋን እንዲያገኙ… ሰነዱ ዋስትናቸው ነው።
